《昆山道中偶见乡村有未被蹂躏者》
清代·陶育

桑柘影重重，人烽往日同。饧箫欢稚子，社酒醉村翁。

牧笛斜阳外，书声流水中。三年前屈指，此景遍江东。

作者简介：字介眉，以县试冠军补诸生。幼孤贫，刻苦力学，无锡余莲村广文治见其文惊异之，驰书询其师，张孝廉玉墀，愿妻以子。孝廉答书谓：此生胸有千秋，家徒四壁，为代纳聘礼赘于余。粤匪之乱，奉母避难江北，流离感愤之情，一发之于诗。母殁，哀毁成咯血症，旋卒。